Nevromodulasjon

Nevromodulasjon eller nervestimulasjon er kunstig stimulering av nerver, enten elektronisk eller kjemisk.

Elektronisk nevromodulasjon 
En elektronisk enhet, kalt en nervestimulator, som er utviklet for å stimulere nerver i kroppen på mennesker, kan brukes som et smerte- eller bevegelseslindrende tiltak. Kunstig stimulering av bestemte nerver kan være en god måte å redusere smerteanfall eller ufrivillige bevegelser på. Det finnes mange ulike metoder, og nye utvikles raskt. Metoden er spesielt viktig for pasienter med refraktær (når vanlige medisiner enten ikke virker eller gir for store bivirkninger) medisinsk status.

Bruk av nervestimulator har blitt stadig mer vanlig å bruke innen nevrologien. Apparaturen kan brukes til alt fra å kontrollere ufrivillige bevegelser (for eksempel tremor) og akutte smerteanfall (for eksempel klasehodepine). Det er utviklet slike elektronisk hjelpemidler for en rekke formål, herunder også mange forskjellige nerver. I år 2000 ble for eksempel det første forsøket med stereostatisk stimulering av hypothalamus gjennomført, for et tilfelle av refraktær kronisk klasehodepine. Kunstig lav-frekvens stimulering av nervene (trigeminal cervikal kompleks) i de øvre halsvirvlene ble første gang tatt i bruk mot klasehodepine i 2004. Og siden har stadig nye og mer avanserte og effektive nervestimulatorer blitt utviklet. Av de siste er nervestimulatorer for stimulering av sphenopalatinum ganglion og vagusnerven (nervus vagus). Likeledes finnes det en stimulator som stimulerer oksipitalnerven.

Referanser 

Nevrologi